FC U Craiova 1948 a retrogradat în Liga 2, însă are în gând să revină în SuperLiga cât mai curând. Marcel Pușcaș s-a aflat în studioul FANATIK SUPERLIGA și a dezvăluit cine sunt străinii cu care Adrian Mititelu vrea să promoveze în sezonul următor.
Adrian Mititelu nu renunță la FC U Craiova 1948, chiar și după retrogradarea în Liga 2 și are planuri îndrăznețe pentru sezonul următor. Patronul grupării din Bănie a anunțat că nu se va retrage din fotbal, chiar dacă bugetul formației sale va avea de suferit în liga secundă.
Marcel Pușcaș a anunțat și ce se întâmplă cu străinii de la FC U Craiova 1948, după ce mai mulți fotbaliști au plecat la sfârșitul sezonului. Juan Bauza și William Baeten sunt printre favoriții suporterilor, iar susținătorii grupării din Bănie vor să îi vadă în continuare la club.
Oficialul lui FC U Craiova 1948 spune că Juan Bauza, William Baeten, Jibril, Andrea Padula și Amar Kvakic sunt sub contract cu gruparea din Bănie. Adrian Mititelu va lua decizia finală în privința lor după ce echipa se va reuni.
„Sidibe, Baeten și Bauza sunt sub contract. Mai sunt Jibril, Padula și Kvakic sub contract. Ne vedem pe 16 și vedem ce se întâmplă, pentru că dacă îi ții pe Bauza și Baeten este o problemă. Este un raport între buget, calitate și obiectiv.
Nu este ușor să gestionezi venitul mare la nivel de Divizia B, tot mare. De continuat se va continua. Ce ar putea să facă, să dea salariile și să nu promoveze”, a declarat Marcel Pușcaș la FANATIK SUPERLIGA, show live pw FANATIK.RO, de la ora 10:30, în fiecare zi de luni, marți și vineri.
Marcel Pușcaș este director executiv la FC U Craiova1 948, însă viitorul său în Bănie este sub semnul întrebării. Oficialul „alb-albaștrilor” urmează să aibă o întâlnire decisivă cu Adrian Mititelu pentru prelungirea contractului.
„La un moment dat, Nicolae Dică a fost antrenor acolo. Eu nu sunt preşedinte de club, nu am rol tehnic, nu mă bag peste antrenor. Dacă mi se cere un sfat sau vorbim la o cafea… Aşa am procedat şi cu patronul.
Dacă mă întreabă şi îmi cere punctul de vedere mi-l spun. Altfel… nu poţi să intervii peste. Adică să mă duc şi ce să fac? Eu sunt de cinci ani acolo, am tot aşteptat să se întâmple ceva. Eu nu credeam că o să picăm. Nici acum patru-cinci etape.
Nu credeam că picăm. O să avem o discuţie cu Adrian Mititelu. Să vedem ce se doreşte. Pe 16 iunie o să avem întâlnirea. Cu siguranţă nu voi accepta acelaşi rol. Aş fi putut mai mult şi cred că… El spunea că o să ia hăţurile în mână, asta înseamnă să decidă tot. Şi eu am partea mea de vină, puteam să mă implic mai mult”, a mai spus Pușcaș.